b'\n_START_ARTICLE_\nKovinski meteorit\n_START_PARAGRAPH_\nKovinski meteorit ali \xc5\xbeelezov meteorit je meteorit, ki je v glavnem sestavljen iz zlitine \xc5\xbeeleza in niklja._NEWLINE_Kovina, ki jo dobimo iz kovinskih meteoritov, imenujemo tudi meteoritsko \xc5\xbeelezo. To je bil tudi najzgodnej\xc5\xa1i na\xc4\x8din pridobivanja kovine za \xc4\x8dlove\xc5\xa1tvo._NEWLINE_Skupna masa najdenih kovinskih meteoritov je 454.624 kg, od vseh padcev meteoritov pa jih je 5,7\xc2\xa0%  Kovinski meteoriti so mnogo bolj redki kot kamniti meteoriti. Kljub temu pa po masi predstavljajo okoli 90\xc2\xa0% vseh znanih meteoritov. Med njimi so tudi najve\xc4\x8dji najdeni meteoriti, od katerih je najbolj znan meteorit Hoba._NEWLINE_Povezani so z asteroidi tipa M. Imajo podobne spektralne zna\xc4\x8dilnosti v vidnem delu spektra in v delu, ki je blizu infrarde\xc4\x8demu. Za skupino IIE \xc5\xbeelezovih meteoritov bi pa lahko trdili, da je izjema. Meteoriti te skupine bi lahko izhajali iz skorje asteroida Heba, ki spada med asteroide skupine S._NEWLINE_Ve\xc4\x8dina snovi v teh meteoritih sestavljata dve obliki zlitine niklja in \xc5\xbeeleza kamacit in taenit. Najdejo se tudi minerali troilit ali grafit, ki ju obdaja \xc5\xa1rajbersit in cementit (\xc5\xbeelezov karbid).'